Jeg har tidligere ment at tøjlekontakt er ondt og jo mindre jo bedre, men det passer simpelthen ikke. Der er en årsag til, at det hedder "tøjlehjælp", så se det som en ekstra hjælper - hverken mere eller mindre. Selv rider jeg klassisk dressur (altså efter FEIs foreskrifter) og jeg har en stabil kontakt til biddet - uden at hun må være tung. Hvis jeg har en følelse af, at hun hiver i mig, så går hun ikke korrekt til biddet, og så er det forfra. Den absolut fedeste fornemmelse er, når tøjlen fungerer som en elastik - så når jeg laver den mindste anholdning, så kan jeg mærke den igennem hele hesten - på den måde at hun kommer lidt længere ind under sig  Så tøjlen/biddet er absolut ikke ondt - hvis du ikke er hård i hånden, så er det meget behageligt for hesten. Hilsen Heidi
Mange tak for alle jeres svar  Det er rigtig rart for mig at læse, dels at jeg ikke er den eneste med de tanker, og dels at de fleste konkluderer, at hesten faktisk godt kan lide kontakten. Faktisk er jeg efterhånden kommet dertil, at hvis min tøjle bliver en tand for slap, ja så bliver hesten urolig eller slår rent faktisk fra! Og det er jo noget tankevækkende. Men jeg synes, at det er en svær balancegang, for den rigtige eftergivenhed på tøjlen kommer jo ikke lige på to dage. Men når der ind imellem kommer en ægte eftergivenhed på tøjlen, netop elastikfornemmelsen som beskrives herover, så er man jo ikke i tvivl om, hvornår hesten går korrekt. Mange tak for jeres input 
Som sagt overfor - tøjlen er en HJÆLP, og skal behandles som sådan. Jeg har også redet med løs tøjle i en periode, men når man går ind biomekanikken, er de faktisk først på en super uddannet og balanceret hest, at man kan gøre dette uden at hesten mister balance. Men det er jo essentielt   denne hjælp så formidles, for hvis man er statisk i hånden, dvs. låste albuer, håndled og skuldre, så er hjælpen ikke god, også selv om man ikke 'hiver', fordi man ikke kan følge hestens hoveds bevægelser med låste led i hele armen. Det ses ofte, at der så kommr en 'løs-stram-løs-stram' tøjle når hesten går, fordi hånden ikke følger hovedet i bevægelsen (ofte ryttere der gerne vil være blide i tøjlekontalten, og derfor holder hånden helt stille). Den optimale tøjlekontakt er helt blid, men med afspændte og bløde albuer, håndled og skuldre, så man bibeholder den lette kontalt i bevægelsen - og det er faktisk skidesvært og kræver masser af øvelse og opmærksomhed på egen krop (arme)  Det er en hjælp til hestens balance. Når man tænker over det, så skal der så uendeligt lidt til at opretholde balancen - prøv bare at stille dig selv på eet ben og når du er ved at miste balancen, så kan en enkelt finger på dørkarmen, helt blidt, være nok til at du genoprettes - det er samme princip i ridningen, vi hjælper hesten til at finde balancen bagud(i smspil med sædet selvf. så vi har fat i bagbenene samtidig) og ikke falde på næsen - hvis altså vi kan forvalte denne hjælp på ordentlig vis. Hvis vi hiver eller er statiske er en løs tøjle at foretrække, indtil vi kan 'slippe' i vores led, og blive bløde.
Hesten har brug for støtte på tøjlen for at kunne komme op og bære sig og ikke falde på forparten. Det kan ikke helt undgås at hesten vil hænge på hånden i en kortere eller længere periode i denne optræning i bæring. Nogle heste trækker mere i hånden end andre. Den periode kan tage alt fra 10 min. til flere måneder. Man starter ud med at have hesten 5-7 cm foran lod med mulen. Det er ca. det man kan runde i håndleddene, når de er på højkant. En kraftig anholdning er når man runder max. i håndleddet og en let anholdning er når man trækker ringfingeren - den man har tøjlen under - 1 cm. På sigt er målet at arbejde indenfor den 1 cm. Når hesten suger på biddet lyder det lidt som om den slubre. Pointen er så at ride de halve parader til hesten er i lod og slapper af og ikke længere hænger på biddet. Tøjlen er en hjælp og ikke noget ondt, hvis det bruges korrekt. Heste lærer ved at vige for tryk uanset om det kommer fra sæde, schenkler eller tøjle. Rider man bidløst, vil det være trykket på næseryggen den vil vige for. Altså gå mod lod. Jo bedre hesten bærer sig, jo mere vil den af sig selv søge mod lod. Derfor er det også nødvendigt at samle den løse tøjle op efterhånden. Så derfor skal man have en tøjlelængde der altid er længere end man kan runde i håndleddet og få kontakt. Har man længere tøjle så overrasker man hesten og den kommer i ubalance. Skriver ovenfor netop anholdninger, da heste har en tendens til at hænge lidt mere på den ene tøjle som den anden. Prøv så vidt muligt at lave anholdninger i den hånd den trækker mest i og man kan også ride i buer for at få hesten bedre løsnet.
Støtte på bidet er sådan et dejligt defust emne, som der findes utrolig mange meninger om. Jeg kan ikke give dig svaret på hvordan du skal ride din hest eller hvad du skal synes om noget, men jeg kan komme med mit syn på sagen. Jeg er dressurrytter ud til fingerspidserne og ja - jeg har signaler liggende i mit bid og tøjle og derfor har jeg også kontakt. Jeg har skuldre og hals liggende i mine tøjler og holdningsgrad. Her er et opvarmningsbillede hvor jeg selvfølgelig vil have en lang ramme. Jeg bruger længden på mine tøjler til at give min hest denne ramme - det ville jeg ikke kunne hvis jeg bare lod dem hænge ned ad siden. Her vil jeg have mere samling og jeg giver derfor kortere ramme/tøjler. Jeg ved ikke om det er til at se, men jeg har den stillet til indvendige ned ad langsiden og for at skulderen ikke render fra mig, har jeg højre tøjle som hjælp ved lige at tage den et par cm op - det ved min hest nemlig at det betyder "hold skulderen inde" eller "flyt din skulder". Jeg håber det gav mening. Jeg ser ikke biddet som noget ondt, men som et redskab. Alt skal behandles med måde og ridning skal både være sjovt for hest og rytter. Ønsker dig held og lykke. (Spørgsmål til min ridning er selvfølgeig velkomne. Hvis spørgsmålet ikke passer til topic, er i velkomne til at skrive en besked)
Hvis man kigger på støtte på biddet ud fra et biomekanisk synspunkt, så vil vægt og modstand af enhver art i hestens mund have en forstyrrende effekt på hestens rygkoordination. Hestens rygkoordination er sammensat af mange forskellige muskler og er utrolig fin og følsom, og det er den der er bestemmende for kvaliteten af gangarter, samlingsgrad og balance generelt. Enmodholdende tøjle giver en spændt ryg og presser rygsøjlen nedad, hvilket forhindrer en subtil koordination. En forlængelse af overlinien er med til at flexe rygsøjlen og skille torntappene ad og dermed give bedre mulighed for en god rygkoordination. Vægt i hestens mund vil også skabe vægt på forparten, netop fordi koordinationen ødelægges, vægt på forparten vil have en lang række negative effekter på hele hestens bevægelsesmønster. For at hesten skal kunne løfte forpartn og bruge sine muskler omkring brystbenet og skuldrene og de øvre forbensmuskler til at løfte forparten med, må den derfor ikke have vægt i munden, og den må ikke bære hovedvægten på forbenene. En af ryggens hovedfunktioner er at omdanne en procentdel af det afskub der kommer fra bagbenene til vertikal (opadgående) kraft bl.a. via forbenenes sener og ligamenter og andre komplekse muskulære systemer. Men ryggen kan kun udføre den funktion, hvis der som vi lige har været inde på, ingen vægt er i munden, ikke er forøget vægt på forparten og hvis hesten forlænger sin overlinie. Derfor er det fint at lade hesten tage hals og hovede frem, men det skal ikke ned! Kommer hovedet længere ned end den enkelte hests natulige komfortzone så vil vægten koncentreres på forparten og mange heste vil også forsøge at kompensere ved at finde støtte på biddet. Den ideelle stilling er en lang hals i hestens individuelle "normalholdning" med en lille let fleksning af nakken, da dette forlænger rygsøjlen mest muligt, uden at belaste forparten.
Hej - jeg forstår godt hvor du kommer fra, jeg har selv været der. Du skal koncentrerer dig om, at gøre hesten lydig for sæde og schenkler, så til sidst er tøjlerne kun anvisende og kan være løse. Koncentrer dig om, at dine signaler er korrekte og forvent at hesten reagerer. Så er du ikke langt fra målet hvor du kan ride din hest alene for sæde og schenkler.
Hej. Var det første gang, at I prøvede den på ridebane? Måske har den oplevet noget væmmeligt på en ridebane tidligere og at blive redet på én vækkede så ubehagelige minder. Jeg har selv prøvet, at en rideskolehest stak af med mig i ridehuset til en ridetime. Da han først begyndte at løbe, var han bare ikke til at stoppe igen - alle de andre måtte ind på midten og vente. Det er bare enormt ubehageligt og de kan virkelig gøre sig selv bange, når de ikke kan slippe rigtigt væk.   Håber ikke, at det skræmte din kæreste for meget. Heidi
Kan den være blevet jagtet af en hestebremse, hveps, klæg eller lignende???
Røntgenbilleder af ryggen.
Hej   tak for svar, Altså det tror jeg ikke han har haft. kender dem jeg har købt ham af og de er meget kompetente og han er mest reddet i skoven, hvor han dog godt nok bare har fulgt efter flokken, men her hjemme har min kæreste redet ham forrest og i midten og bagerst uden problemer, Første gang vi prøvede ham var i en rundpen og han var meget sød. Vores ridebane er som sådan ikke en ridebane det er et jærnt stykke mark med tråd hegn omkring. Han havde været der opppe før inden vi tog dem op for at ride. Det er nemligt utrolig ubehageligt og jeg er lidt træt af det efter som han er indkøbt som "nybegynder" hest og ikke problem hest  Min kæreste har det fint og har ikke mistet modet men jeg synes ikke det er rart for jeg kan jo intet gøre da det sker andet end at komme med vejledning, og det var jo meningen at det skulle være hyggeligt at have to heste som kunne rides  ( og jo har forklaret og snakket med min kæreste om at heste er flugt dyr og de kan blive skrræmt og løbe afsted, men det her virkede underligt og umotiveret. )
Hov det kom lige flere svar mens jeg skrev  Neej det tror jeg ikke da han jo gjorde det med mig også og han virkede overhovedet ikke generet på nogen måder.. Jeg skal selvfølgelig ikke sige NEJ til at det er ryggen, men det ville undre mig efter som der intet var at mærke for dyrelægen og kiropraktor. Men jeg tænker også han er blevet redet flere gange uden problem og tølter så fint afsted og i dette tilfælde nåede hverken min kæreste eller jeg nærmest at gøre noget og så spænede han afsted. Tidligere ejer har aldrig oplevet det.
Hvad med gjordkrampe. Selvom den måske ikke viser noget, kan det ske når der kommer rytter på. Prøv at longere den først?
Jeg vil også give ovenstående ret.. Min første tanke var også gjordkrampe... Og tror grunden til den så gjorde det med dig efterfølgende, er forskrækkelsen og smerten stadig sad i den...??
Okai det kan da være det var det . Jeg har aldrig prøvet at en hest har gjordkrampe, så har lige nogle spørgsmål for at høre om det kan være det  Bukker de ikke når de får gjordkrampe? Kan det komme pludseligt uden den har haft det før ? fordi der hvor vi købte ham de spændte bare gjorden, altså jeg gør altid det at jeg spænder gjorden løst først så når jeg har givet hovedtøj på så spænder jeg lidt igen og så går jeg ud til hvor jeg sadler op og spænder den færdig og så rider vi. Her der spændte de den helt lige da sadlen kom på og ingen reaktion fra hesten. Den dag uheldet skete gjorde jeg som jeg altid gør, spændte lidt og så lidt igen og så trak vi op til ridebanen ( der er ca 300 meter) og så fik den et hul i gjorden mere. Kan det stadig passe at det er gjord kramper ? JEG SPØRGER KUN fordi jeg ikke har haft med det før så aner ikke hvordan de reagere og hvad det skylder osv. Jeg har nemlig kun set en eller to video hvor en hest pludselig for det og det bliver til en rodeo hest uden lige. Ham her han løb bare.
Der er rigtig mange forskellige "slags" gjordkramper. Så man kan ikke sige "at sådan gør de", for det kan være total forskelligt fra hest til hest. Nogle heste vil bukke indtil rytteren dratter af. Nogle heste vil blot løbe og være ustoppelige som din, fordi det gør ondt at stoppe op og stå stille nægter den at bremse. Det kan godt komme uden at den har haft det før. Fra ene dag til den anden fik min det. Det viste sig at han var faldet og havde slået sig selv skæv. Jeg fik kiropraktor ud. Men det blev aldrig 100 procent godt. Jeg gik altid ud af staldgangenn når jeg spændte gjorden og det første jeg gjorde når jeg kom op på hesten var at skridte frisk fremad. Det var nok til at holde min symptom fri. Har du elastik i begge sider af din gjord? Prøv næste gang at sadle hesten op, kun spænd i første hul så den lige sidder på og intet andet. Træk hesten afsted. Spænd et hul mere. Træk hesten afsted. Spænd et hul mere. Spænd kun gjorden til slut så den lige "sidder til" aldrig spænde den alt for meget, det er ikke behageligt for hesten. Smid den i en longe i trav ca 10 min på begge volter. Efter 5 min kan du se om den kan få et hul mere hvis gjorden er helt løs. Longerer så yderligere 5 min. Herefter hopper du op (fra en skammel) og skridter med det samme fremad når du er oppe på hesten. Prøv at se om det ikke virker? Kan anbefale dig Rikke Andersen ( ) Hun er kiropraktor og hun er fandens dygtig. Hun finder altid ud af hvad der er galt. Dog ville jeg stadig overveje hvis ikke det med longering osv hjælper, at smide den op til dyrlæge på klinikken.
Okai tak for svar   Flere bud og råd er mere end velkomne. Jeg vil prøve at det når vi skal ride igen, han får to dages fri her efter kiropraktoren har haft fat i ham  Jeg kom til at tænke på noget andet det kunne være som i måske kan tænker over også om det kan være det. Han er blevet redet med alm. to-delt bid, da vi fik ham hjem red vi en tur med det alm bid, hvilket var virkelig svært at stoppe ham med da han red forrest, jeg ville ikke risikere at min kæreste ikke kunne stoppe ham ( ironisk nok) så min nabo ( som også har islændere) foorslog sådan et bil med tre ringe, som skulle trække i nakken istedet for i munden og han skulle være nemmere at stoppe med det, vi gav det et forsøg og det virkede super, min kæreste er meget blød i hånden og hesten stoppede også så fint for et lille træk i tøjlen, og jeg holdte meget øje under ridningen at han havde løse tøjler. Det red han med i to dage og så den 3 dag da han løb afsted med ham.. Og da kiropraktoren var her var det eneste sted han reagere lidt i nakken ( havde mistænkt om han var lidt stiv i nakken) Det var ikke meget sagde kiropraktoren. Men jeg tænker stadig over om hvis han har haft lidt ondt oppe i nakken og så vi har brugt et bid som skulle lave et træk der oppe om det kunne få ham til at tage flugten ?? er det muligt ?? Igen der var intet de to andre dage hvor vi red med bidet andet en positivt respons i og med at han bare stoppede og så fik han selvfølgelig ros og tøjlen bliv løsnet med det samme når han stoppede.
Jeg syntes det er rigtig ærgeligt for jer, at I er løbet ind i disse problmer, kan handlen ikke gå tilbage, eller I kan få en anden hest til din kæreste? Han skulle jo gerne blive glad for at ride og det er ikke sjovt, at skulle starte med problemer, heller ikke selv om han har god hjælp i dig, og et er hvad man skal bruge af tid, enerig og penge på en måske syg hest som man har haft længe og så en hest som er nyindkøbt. Jeg håber virkelig at I finder en god løsning, så dig og kæresten kan komme ud og ride nogle dejlige ture. Hilsen Anne
Hej Anne Det er rigtig ærgeligt og må indrømme at jeg også er ret ked af det her for som du siger skal min kæreste jo gerne få nogle gode ture og ikke problemer. Vi købte ham også fordi han virkede perfekt som begynder hest og lige nu føler jeg at vi har købt en problem hest ( forstået på den måde at han jo så umiddelbart ikke bare kan rides ) vi havde nogle skønne ture om min kæreste var bare så glad for at få ham fordi han synes det er hyggeligt og sjovt og han har tilmed meldt sig til rideundervisning . Så jo vi synes det er super ærgerligt men om vi kan sende hesten tilbage er jeg i tvivl om . Men træls er alt det her 
Har du prøvet at ringe til sælger og forklare situationen? Måske de har et godt råd?
Nybegynderhest er det vel ikke hvis den ikke kan rides med almindeligt bid. Synes også det er lidt synd for hesten at allerede blive omtalt som "problemhest" uden i kender årsagen til dens reaktion. En ide er nok at tage et almindeligt bid på hesten og kæresten op uden sadel hvor du har tov i hesten(eller omvendt), så kan i hurtigt finde ud af om det er udstyret den er galt med. Vi har selv en hest som kunne løbe umotiveret, og der var altid en grund til det, bl.a vokseværk, forkert rytter og skæv skulder, og så var det "bare" vores opgave at finde ud af hvad der var galt så det kunne afhjælpes. Jeg har faktisk ikke oplevet nogen af vores heste som når hesten ændrede adfærd, at der ikke var et eller andet galt.
Tak for svar  Han kan godt rides med alm. bid, han har på intet tidspunkt været vild ( for denne situation) men man skulle tage meget godt fat for at stoppe ham, også i skridt, og det synes jeg var ærgerligt, derfor prøvede vi med dette bid hvilket virkede fint han reagerede så fint for et meget lille træk i tøjlen. ( og nej vi har på INGEN måde misbrugt bidet han har redet med løse tøjler mens dette bid har været på og kun lagt pres når han skulle stoppe.) Jeg tror ikke at vi har såret hestens følelser ved at kalde den en problem hest,   men når det så er sagt så er der flere grader af problemheste, når jeg siger at det er en problem hest så mener jeg at at det som det umiddelbart er lige nu kan man ikke sætte sig op og ride afsted som jo var tiltænkt og hvilket det også tydet på inden vi købte den. Vi har ikke redet hesten siden uheldet da vi har vente på at den blev tjekket som sagt blev igår, og så skulle han lige have to fridage, efter at kiroprakteren havde fat i ham. Har snakket med tidligere ejer og de har ikke prøvet at han har gjort sådan før. 
Jeg synes stadig i er for tidligt ude med at kalde hesten for en problemhest, jeg synes stadig det er synd for hesten at blive omtalt som en problemhest, ikke pga hestens følelser, men at den allerede så hurtigt får betegnelsen "problemhest" det er ikke hesten som har et problem, det er jer som har et problem med at finde ud af hvad den fortalte jer, og selvom i har haft både dyrlæge og kiroprakter, så er det ikke altid de kan finde frem til hvad hesten siger. Og så synes jeg også det er helt fantastisk at i var så hurtigt til at reagerer og lytte til hesten og fik den undersøgt, for selvom der næsten ikke blev fundet noget, så blev der jo udelukket nogen ting. Når nu der var lidt med nakken og jeres nuværende bid lægger tryk på nakken, så ville jeg nok i første omgang forsøge med et andet bid. Jeg har selv været glad for at ride med pelham.
Endnu engang tak for svar  Jeg har i dag lavet de stræk øvelser jeg skulle med ham, gulerod ud til side i ved. Han gør det noget nemmere nu synes jeg. Kiro vuderede ikke at det der var i nakken var meget men der var jo lidt, DOG tænker jeg at det må have gjort noget ondt, jeg tog trensen på ham i dag men det ALM. bid i og inden kiro var han stiv som et bræt i halsen og nakken, når man tog i bidet holdt han bare halsen stiv og lige inden reaktion OVERHOVEDET i dag derimod stod jeg ved hans side vrikkede jeg liige så stille i tøjlen og så reagerede han ( jeg går IKKE ind for at BUKKE nakken på en hest og så synes at nu går den fint) MEN at han gjorde det da jeg tog meget let i tøjlen synes jeg viser mig at det må altså have gjort ondt i nakken , Han vil IKKE blive redet på den måde med at tage i tøjlen hovedet en til bringen, Men jeg synes det fortæller noget at han med små lette vrik i tøjlen reagerede. ! Vi skal prøve og ride ham i morgen og der vil jeg bruge det alm bid, og ikke det andet bid.
Hej  Har brug for lidt input fra jer, der rider med kandarbid  Det drejer sig om en lidt ældre vallak, som går alle LA klasser på C plan. Jeg har haft ham i 13 år, og har selv uddannet ham  Han er en lidt stærk og meget fremadgående hest, og har egentlig altid gået på et alm HS Tredelt trensebid str. 14,5 cm. For knap et år siden prøvede jeg at låne et Myler MB33 bid (12,7 cm) til ham, og det tog han rigtig godt imod, og jeg fik en hest der blev meget nemmere og veltilpas fortil   Så sådan et bid investerede jeg i  Nu vil jeg gerne prøve og ride lidt med kandar på ham, men orker bare snart ikke den bidjungle  Har i mon nogle forslag til, hvad jeg kunne prøve på ham? Han har en stor tunge har jeg fået at vide, og dvs at der nok ikke er meget plads i hans mund?? Nok måske derfor han trives med det tynde myler?  Mit mylerbid er jo seriøs tynd (mener den er 11 mm?) Jeg har et ganske alm kandarsæt fra HKM i stål med lidt tungefrihed og bridonen er tredelt. Stangen er 13,5 og bridonen 14 cm. Både stang og bridon er tynde, men jeg oplever alligevel at han går og åbner munden en del, og det er jo bare ikke rigtig  Jeg har haft hest i 30 år og redet i 35, så jeg er ikke nybegynder. Jeg er bare ikke så rutineret i kandarridning længere  Dengang man red med kandar i La2, startede jeg da nogle kandarklasser, men der er jo bare sket så meget nyt inden for bl.a bid, så vil sætte pris på lidt råd og vejledning  Min underviser har heller ikke redet med kandar i rigtig mange år, så hun har lidt svært ved at rådgive mig.. Og jeg kender ikke rigtig nogen jeg kan låne bid af heller  Mvh Ulla
Med lidt plads i munden ville jeg prøve en stang uden tungefrihed (uden port) Så ville jeg prøve med et todelt 12 mm bridonbid. (jeg ved de fåes der ned omkring i fx Sprenger) Min har også meget lidt plads i munden (hun er også kun 153 cm i stg) Hun går med et Horze bridon på 13 mm tykkelse og et Horze stangbid på 14 mm tykkelse. Husk neopren på kæden hvis din hest er følsom og det lyder det til. Stangen er 12.5 i længde og bridon er 13.5 i længde.
Hej Sandra  Tusind tak for dit svar  Vil lige høre, hvorfor du anbefaler stang med lav port, når hans trensebid er med stor tungefrihed?? Kan godt se logikken, med at en lille port nok fylder mindre, men vil det ikke være en fordel med tungefrihed på stangen også, når han fungere tilfredsstillende på hans trensebid? Har du bridonen siddende med samme tryk i mundvigen, som dit alm trensebid? Der skal jo være plads til stangen, uden den kommer til at hænge for løst?? Så føler hurtigt at bridonen kommer til at sidde for stramt, pga stangen? Undskyld mine dumme spørgsmål, men bliver pludselig sådan itvivl, efter de mange år, uden kandarridning  Synes så det med tykkelsen lyder rigtig 
Jamen en stang med port fylder desværre en del mere da den jo buer opad. Så derfor hvis der lidt plads i munden så vælg en uden port gerne med en naturlig bue på stangen. Mit bridonbid sidder et hul højere end på min alm trense så stangen kan være der og så man ikke ender med stangen ligger sig foran bridonen.   håber det gav mening.
han er stabil på MB33, når mang googler det, er der ekstra stor tungefrihed, mon så ikke det vil gælde for kandarbiddet også? Kan du ikke låne dig lidt frem? Evt. et HS, som hos nogle forhandler har et "testcenter", hvor man mod dep. kan prøve en uge - tror jeg det er... Den store erfaring har jeg ikke med kandar, men tænker at uanset hvad du prøver, fylder 2 bid dobb. så meget som 1, så hesten skal nok have lidt tid til at vænne sig til det hvis den ikke har gået med kandar før. Det er nok i sidste ende, hesten som er klogest på, hvad den går bedst på, og du har jo god info fra skiftet til MB33. Ud fra egen erfaring med Myler MB06, vil jeg udskifte mit "babykandar" med lille bue til kandarbid med tungefrihed svarende til MB06, dog knapt så tyndt. Når jeg har spurgt forsk. beridere om skarphed på forkellige kandarbid, siger de, at det er hvor meget kæden strammes, som afgør det.
Stangen bliver da ikke mere skarp af hvor meget du spænder kæden. Kæden er den der stabilisere stangen så stangen ikke kan køre rund ti hesten mund når du tager kontakt til stangtøjlen. Så er det man har et stangbid der vipper lodret med det samme man tager let kontakt på det. Den er ikke god. Det ligger enormt pres i hestens mund, sådan konstant pres. Min kæde er altid spændt let til, så stangen ikke vipper for meget når der tages i tøjlen. Hun bliver decideret hamerende sur hvis kæden er for løs og kan vippe for meget i hendes mund. SÅ går hun og åbner munden hele tiden og klapre med læberne fordi den bliver så ustabilt liggende.
Hej Ulla Hvis hyppen funger godt på et MB33 mundstykke, er der jo og den (desværre dyre løsning) at få et mb33 mundstykke på kandar, det vil dog ikke kunne rotere om akserne. Men myler laver jo kandarbid. mvh. Marie
Min tidligere fungerede super godt på Sprenger KK dressage bidet. Det er med stor tungefrihed. Jeg bøvlede en del med bid inden jeg fandt det. Han åbnede munden og brød sig generelt ikke om kandaren. Men da det bid kom på blev han helt anderledes. Munden lukkede sig og på kort tid blev kandaren faktisk hans foretrukne. Men det lå også super godt i munden på ham. Kiggede man lignede det næsten det var støbt til ham. Selvom der er stor tungefrihed fyldte det ikke ret meget. (det er også ret smalt samtidig) Min nuværende har jeg også forsøgt mig lidt frem med. Pt er det bemelmands stangen ligeledes fra sprenger der fungere. (han er dog kun 7 og ret ny i kandarverdenen, så det er begrænset hvor meget vi har prøvet) Begge heste har gået med sprenger dynamic 3-delt underlagsbid til. Eneste forslag jeg har til dig er at forsøge dig frem. Det er meget individuelt hvad der fungere på den enkelte hest, og os der foreslåt dig noget har jo alle vores favoritter der fungere på vores heste, det er bestemt ikke sikkert de virker på din  Umiddelbart ville jeg dog foreslå dig KK-dressage stangen fra sprenger da det fungerede super på min den gamle der bøvlede lidt i munden. Myler bidene kender jeg absolut intet til, men hvis det fungere for dig som bridonbid ville det da også være et godt forslag at kigge på dem.. Men det er en jungle og se om du kan låne dig frem til du ved hvad virker, ellers har du hurtigt købt dig fattig! 
Jeg har for nylig investeret i de bid, som Stinne også henviser til   Har kun redet med det en gang indtil videre, og umiddelbart tror jeg det kommer til at fungere på min hest  Han skal have ordnet tænder på torsdag, og vil i den forbindelse lige drøfte mine bid med dyrlægen, nu hvor hesten alligevel skal bedøves og have mundspæren på   Så kan vi sammen vurdere om de samtidig også passer til hans mund  Mvh Ulla
Jeg har købt en nyere brun springsadel hvor jeg godt vil have sikkerhedsstigbøjler i enten blå eller brun (men ikke med elastik). Er der nogen som du kan anbefale? Betina
de der free jump fås i alle farver. har dog ikke selv redet med dem, jeg har dem af plastik med knæk fra dan rider.
Sikkerhedsbøjlerne fra Herman Sprenger (hårde, men fleksible bøjler i plast) bliver du dybt afhængig af. Måske lidt pebrede i pris, men de kan vist holde til alt.
Hej folkens. Jeg er flyttet til Odense for et halvt års tid siden, og jeg mangler ridningen og de dejlige dyr helt vildt, så vil lige høre om nogen herinde kender til nogle ordentlige rideskole-voksenhold-ture-something i Odense. Jeg er 20 år gammel og har redet siden jeg var 8 (har dog holdt ca. et års pause, så skal lige i gang igen). Alle input er velkomne! God aften Jeanette
Btw. Jeg er også interesseret i en evt. part, bare maks. 3 gange om ugen. Smid endelig en besked med spørgsmål, hvis det er 
en hest stående, hvor ejer før har sagt hun gerne vil have en part. Det er en oldenborg hoppe, på 6 år, den er rolig og sød men ikke redet ret meget, så signalerne skal nok lige finpudses, men den laver ingen unoder. Ejer er i kemo behandling for tiden, men prøv at ring til Solvejg 21253117 hvis det har interresse. Hesten står på Ørbækvej 809, 5220 Odense SØ. vi er desværre ikke forkælet med bus om aften og i weekend.
Hej Louise Du gør det jo sikkert for at være flink, men jeg synes ikke du burde skrive navn, tlf. nr og adresse på andre personer end dig selv ! Hilsen Anne
Vi har en hest, som godt nok går op i traileren, men ved præcis hvor hun står henne så vi kan ikke lukke bagbommen, hvis hun mærker at vi prøver eller hvis vi presser hende, så ryger hun i en fart ud af traileren. Når står hesten hos dyrlægen og kunne ikke læsses i dag, i går tog det knap en time, hvor hun stadig uden problemer kunne sendes op, men der kunne bare ikke lukkes, i dag opgav vi efer næsten 4 timer. De andre heste vi har haft som ikke ville gå i traileren, der lykkes det efter kort tids træning, men denne hest kan jeg ikke lykkes med. Jeg er rimeligt frustreret.
også en hest der gjorde dette. og vores løsning blev at når hesten var kommet op så blev bagrampen lukket. og så derefter gik vi ind i traileren og satte bagbommen på. vi gjorde det i lang tid men hesten fandt tilsidst ud af at blive stående når bagbommen kom på.
Aldrig på vilkår lukker jeg en rampe hvis bagbommen ikke er på, det er da at lege med både hest og menneskers heldbred.
Nu ved jeg ikke helt hvordan du sender den op, men i min verden sender man hesten ind i traileren, mens man selv bliver stående nede i enden af det andet skillerum.. Hvis det er på samme måde du gør og du står ved hestens bagdel, når den er sendt ind, "tapper" du på oppe numsen af den, enten med en pisk eller enden af tovet.. Det skal ikke være hårdt, mere en konstant rytme og irritationsmoment for hesten... Ligeså snart den tager et miniatureskridt fremad eller bare læner sig fremad, stopper du.. Ved at du stopper, giver du den automatisk ros for den får fred.. Tag hesten ud og læs den igen, samme metode og prøv så via din "tapning" og få hesten til og reagere lidt mere fremad osv.. (Ved godt det er en lidt lang proces, men det virker  ) I starten vil den nok reagere med og "løbe" ud af traileren igen.. Når den gør det, handler det om og sende den med det samme ind i traileren igen og starte der hvor du sluttede før den løb ud.. Det du sådan set prøver og lære den, er når den mærker pres bagfra, skal den gå frem for det og ikke gå "imod" det.. Og grunden til den skal ind med det samme igen, er hvis den får lov og sunde sig lidt udenfor, får den jo det den ville, at få fred.. Men hvis den bliver sendt ind igen med det samme, fik den jo ikke noget ud af og gå ud, den endte jo samme sted alligevel.. (Håber du forstår  ).. Hvis en hest ikke har lært og gå frem for pres bagfra, kan det jo være direkte farligt og køre med den, da den jo kan "eksplodere" baglæns mod bagbommen og tro mig, bliver en hest for alvor bange og vil ud, så skal den nok komme det!! Om det så koster dens ve og vel, skal den nok komme ud!! Tag træningen i små skridt.. Start med som ovenstående.. Når den så står hvor du vil have den og du i realiteten godt kunne sætte bagbommen på, så start istedet bare med løfte den op og lade den falde ned, så hesten vænner sig til der "foregår" noget mærkeligt deromme.. Når den er ligeglad med det sætter du bommen på, tager den af og lader hesten komme ud osv.. Langsomt forlænger du tiden med bagbommen på og til sidst lukker du.. Lukker op igen, tager bagbommen af, tager hesten ud osv.. Når alle disse "skridt" er i orden og den er ligeglad, først da, kan du prøve og køre en lille tur.. Det er MEGET vigtigt, den er ligeglad i det "første" skridt, før du går videre til "andet" skridt og det gælder ALLE skridtene.. Får du problemer i "andet" skridt, går du tilbage til "første" skridt igen, får ro på hesten og fortsætter derefter videre til "andet" skridt igen.. Håber du forstår mit lidt rodede indlæg, men det er meget svært og skrive, synes jeg, i forhold til og undervise.. Held og lykke.. 
Ditte, jeg står ved rampen og sender hesten ind, planen er at hesten kommer hjem, så bliver der trænet mere med bagbommen og pres. Der vil heller ikke være wrap i traileren så belønningen er at hesten får ro og ros, men ikke mad. Vi har heldigvis trailer så vi kan øve alt hvad tiden kan tillade. Nu skal vi så have hesten hjem, og forhåbentlig lykkes det i dag med dyrlægens hjælp.
Jeg har ikke set jeres problem live, så jeg kan kun skrive, hvad der ofte sker i den situation du beskriver. Jeg antager, at din hest ud fra din beskrivelse, kan stop og start signalerne, træde til siden og alt det der. Heste der helst ikke vil have sat bagbommen på, er ofte i den situation, at de ikke bryder sig om at være i traileren. Da jeg ikke har set jer, så er det jo ikke sikkert, at det er dette der er problemet. Problemet kan også være startet et sted og have udviklet sig til en mere "fast" adfærd, ofte gennem en forstrækning fra de mennesker der håndtere hesten på det givne tidspunkt. Jo flere gange man forsøger at korrigere adfærden, jo sværere kan det blive, hvis den samme adfærd forstærkes ubevidst. Tjek at hesten ikke føler traileren som et pres, da det kan forstærke dens lyst til at skynde sig ud. Lad være med at lukke bummen før i kan nusse hesten på numsen, først med jeres hænder og senere med alt muligt andet. Står den et "dumt" sted, som du skriver, så pyt med det indtil den er så afslappet, at i kan flytte et ben af gangen på både ud turen og op turen. Begynder hesten at bakke ud under "nusse på numsen med ting" øvelsen, så hold "presset" på numsen af hesten mens den bakker ud. Når hesten stopper eller lægger an til at stoppe, så fjerner i presset fra numsen. Det kan sagtens tage lang tid med små øvelser hver uge. Ofte når heste har fået sig en adfærd som denne, kan det være kommet af, at alt pres er blevet fjernet fra hesten mens den bakker ud og adfærden for at bakke ud, når bommen skal på er hermed blevet forstærket. Derfor er det i denne situation helt iorden hesten bakker ud, men meget vigtigt at presset (skal ikke være hårdt) bliver på numsen indtil hesten reagere ved at stoppe. På den måde kan man med mange heste ændre deres mønster, da de ikke længere bliver forstærket i at bakke. Håber det gav lidt inspiration. God arbejdslyst
Har i prøvet at tage forbommen af under læsning ? jeg har haft en der skød tilbage bare den snittede bommen foran. Når der først var lukket bag var der ingen problemer og bommen kunne hænges op.